నిరోషన్ డిక్వెల్లా

డిక్వెల్లా పాతబెండిగే డిలంత నిరోషన్ డిక్వెల్లా, (జననం 23 జూన్ 1993) శ్రీలంక క్రికెటర్. శ్రీలంక తరపున క్రికెట్ లోని అన్ని ఫార్మాట్లలో ఆడాడు. ఎడమచేతి వాటం బ్యాట్స్‌మన్ గా, జట్టు వికెట్ కీపర్‌గా కూడా ఆడుతాడు. డిక్వెల్లా ఎడమ చేతి దిల్‌స్కూప్‌లను కొట్టడంలో ప్రసిద్ధి చెందాడు. 2017 నవంబరులో శ్రీలంక క్రికెట్ వార్షిక అవార్డులలో 2016–17 సీజన్‌లో వర్ధమాన క్రికెటర్‌గా ఎంపికయ్యాడు.

దేశీయ, టీ20 ఫ్రాంచైజీ క్రికెట్ 
2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కాండీ జట్టుకు వైస్-కెప్టెన్‌గా ఎంపికయ్యాడు. మూడు మ్యాచ్‌లలో 315 పరుగులతో టోర్నమెంట్ సమయంలో క్యాండీ తరపున అత్యధిక పరుగులు చేసిన ఆటగాడిగా నిలిచాడు. ఆ తర్వాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం కాండీ జట్టుకు వైస్-కెప్టెన్‌గా కూడా ఎంపికయ్యాడు.

2018 ఆగస్టులో 2018 ఎస్ఎల్సీ టీ20 లీగ్‌లో గాల్లె జట్టులో ఎంపికయ్యాడు. 2019 మార్చిలో 2019 సూపర్ ప్రావిన్షియల్ వన్ డే టోర్నమెంట్ కోసం దంబుల్లా జట్టులో ఎంపికయ్యాడు.

అంతర్జాతీయ క్రికెట్ 
2014 జూలైలో శ్రీలంక తరపున దక్షిణాఫ్రికాపై తన టెస్ట్ క్రికెట్ అరంగేట్రం చేసాడు. 2014 నవంబరు 16నభారతదేశానికి వ్యతిరేకంగా శ్రీలంక తరపున తన వన్డే అంతర్జాతీయ అరంగేట్రం చేసాడు. 2016 ఫిబ్రవరి 9న శ్రీలంక తరపున భారతదేశంతో జరిగిన ట్వంటీ20 అంతర్జాతీయ అరంగేట్రం చేసాడు.

2016 ఐసీసీ వరల్డ్ ట్వంటీ 20 శ్రీలంక జట్టులో చేర్చబడ్డాడు, కానీ భారత పర్యటనలో 2016 ఆసియా కప్‌లో పేలవమైన ప్రదర్శన కారణంగా, ప్రపంచ కప్ జట్టు నుండి తొలగించబడ్డాడు.

క్రమశిక్షణా చర్యలు 
2014 జూలైలో టెస్టు అరంగేట్రంలో, అన్యాయమైన క్యాచ్‌ని క్లెయిమ్ చేసినందుకు అతనికి మ్యాచ్ ఫీజులో 10% జరిమానా విధించబడింది.

ప్రశంసలు 
 స్కూల్‌బాయ్ క్రికెటర్ ఆఫ్ ది ఇయర్ 2012
 డైలాగ్ ఎస్ఎల్సీ ఎమర్జింగ్ క్రికెటర్ ఆఫ్ ది ఇయర్ 2016–17

మూలాలు

బాహ్య లింకులు 
 

జీవిస్తున్న ప్రజలు
1993 జననాలు
వికెట్ కీపర్లు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు
శ్రీలంక వ్యక్తులు